Բարբադոսի կենտրոնական բանկ

**Բարբադոսի** **կենտրոնական բանկ** (**ԲԿԲ**), (), ազգային դրամավարկային մարմին ու կենտրոնական բանկ է, որը պատասխանատու է Բարբադոսի կառավարությանը բանկային և այլ ֆինանսական ու դրամավարկային հարցերի վերաբերյալ խորհրդատվություն տրամադրելու համար։ Բարբադոսի կենտրոնական բանկը հիմնադրվել է խորհրդարանի 1972 թվականի մայիսի 2-ին ընդունված օրենքով։ Մինչև ԿԲԲ-ի ստեղծումը, Բարբադոսի դրամավարկային քաղաքականությունը կարգավորվել է Արևելյան Կարիբյան ավազանի արժութային մարմնի (ECCA) դրա անդամակցության միջոցով։ Կենտրոնական բանկը գործում է որպես բարբադոսյան արժույթի թղթադրամներ թողարկող մարմին։

Կենտրոնական բանկի կառույցի անվանումը Թոմ Ադամսի ֆինանսական կենտրոն է, որը տասը հարկանի շենք է և գտնվում է Բրիջթաունի Սփրայ փողոցում։ Համալիրի կազմում կա 491 տեղանոց թատրոն/լսարան, որը հայտնի է որպես Ֆրենկ Քոլիմոր դահլիճ։ Շենքը կառուցվել է 1982-1986 թվականներին և բացվել է 1986 թվականի սեպտեմբերի 18-ին։

2008-2009 թվականների Համաշխարհային մրցունակության զեկույցը Բարբադոսի առևտրային բանկերի կայունությունը դասակարգել է 21-րդ տեղում՝ գնահատված 134 համաշխարհային իրավասությունների շարքում։

## Դեր
Սկզբնական շրջանում Բարբադոսի կենտրոնական բանկն ունեցել է որոշակի նպատակներ։

Դրանք են եղել՝

* Դրամավարկային կայունության խթանումը
* Հուսալի ֆինանսական կառույցի խթանումը
* Գումարի և կապիտալի շուկաների զարգացման խթանումը
* Առևտրային բանկերի վարկի ուղղորդումը դեպի արտադրողական գործունեություն
* Բարբադոսի կարգավորված և կայուն տնտեսական զարգացմանը նպաստող վարկային և փոխարժեքային պայմանների խթանում։

Այսօր կենտրոնական բանկի կարգավորող կարողությունները կազմակերպում են բարբադոսյան թղթադրամների և մետաղադրամների թողարկումը, ինչպես նաև այնպիսի գործակալությունների լիցենզավորումը, ինչպիսիք են՝ բանկերը, ներդրումային բիզնեսները, դեպոզիտար թրասթները և ֆինանսական ընկերությունները։ Այն նաև իրականացնում է Բարբադոսի ֆինանսական հաստատությունների վերահսկողությունը, ֆինանսական համակարգի վարկունակության գնահատումը, միջազգային պահուստների կառավարումը և երկրին ազգային ֆինանսների վերաբերյալ պարբերաբար հաշվետվությունների ներկայացումը։

Բարբադոսի տնտեսությունը պարբերաբար վերանայվում է մի շարք նշանավոր Ուոլ Սթրիթի ներդրումային ընկերությունների, այդ թվում՝ PricewaterhouseCoopers-ի, Standard & Poor's-ի և Moody's-ի կողմից։

## Կազմակերպություն

Կենտրոնական բանկի ղեկավարը կառավարիչն է, որին նշանակում է ֆինանսների նախարարը։

Բարբադոսի Կենտրոնական բանկի ներկայիս կառավարիչն է դոկտոր Քևին Գրինիջը՝ 2023 թվականի մարտի 1-ի դրությամբ։

Բանկն ունի նաև երեք փոխկառավարիչ՝ ի դեմս պարոն Ալվին Ջորդանի, տիկին Միշել Դոյլի և պարոն Էլսոն Գասկինի։

### Բարբադոսի կենտրոնական բանկի նախկին կառավարիչները
* Սըր Քորթնի Բլեքման (հիմնադիր կառավարիչ, 1972 թվականի հունիս &ndash; 1987 թվականի մարտ)
* Դոկտոր Կուրլի Քինգ (սեպտեմբեր 1987 – սեպտեմբեր 1992)
* Պարոն Քալվին Սփրինգեր (սեպտեմբեր 1992 – սեպտեմբեր 1997)
* Պարոն Ուինսթոն Քոքս (սեպտեմբեր 1997 – ապրիլ 1999)
* Դոկտոր Մարիոն Վերնես Ուիլյամս (ապրիլ 1999 &ndash; նոյեմբեր 2009)
* Դոկտոր Դելայլ Ուորել (նոյեմբեր 2009 &ndash; մարտ 2017)
* Պարոն Քլևիստոն Հեյնս (2018 թվականի հունվար - 2023 թվականի հունվար - նախկինում՝ պաշտոնակատար 2017 թվականի մարտ - 2017 թվականի դեկտեմբեր)

## ԲԿԲ-ի մրցանակներ
* Ֆրենկ Քոլիմորի գրական հիմնադրամ

## Տես նաև

* Կարիբյան ավազանի երկրների կենտրոնական բանկերի և արժույթների ցանկ
* Կենտրոնական բանկերի ցանկ

## Ծանոթագրություններ

## Արտաքին հղումներ

*
**Frank Collymore Hall at the CBB
*Former Barbadian banknotes (historic)

Կատեգորիա:1972 հիմնադրումներ Բարբադոսում
Կատեգորիա:Բանկեր այբբենական կարգով
Կատեգորիա:Բարբադոս
Կատեգորիա:Կենտրոնական բանկեր